पचमढ़ी की होटलें हाउसफुल, पिपरिया में ठहरे सैलानी
भीलटदेव में पर्यटकों की संख्या बढ़ी
सिवनीमालवा | ईको पर्यटक केंद्र भीलटदेव में रोज पर्यटकों की संख्या बढ़ रही है। केंद्र में दो बड़े पार्क, मांगलिक भवन, रेस्ट हाऊस, चिड़िया घर, कैफेटेरिया, बच्चों के लिए आकर्षक झूले सहित अन्य सुविधाएं मौजूद हैं। स्कूलों में छुट्टी के कारण बाहर से पर्यटक और स्कूली बच्चे बड़ी संख्या में आ रहे हैं। जया खंडेलवाल ने बताया पहले शहर में कोई पर्यटक स्थल नहीं था भीलटदेव पर्यटक स्थल बनने के बाद सभी को लाभ मिला है
भास्कर संवाददाता | पिपरिया
पचमढ़ी में शनिवार को होटलें पैक होने और टैरिफ ज्यादा होने के कारण सैलानी पिपरिया की होटलों में रुके। जानकारी के मुताबिक पिपरिया में करीब 400 पर्यटक अलग-अलग होटलों में रुके हैं। पचमढ़ी में अोवर क्राउड के कारण होटल संचालकों ने कमरों का किराया बढ़ा दिया। अधिकांश होटलों में एडवांस बुकिंग होने के कारण रूम नहीं मिले। परेशान सैलानी पचमढ़ी से 50 किलोमीटर पहले पिपरिया में रुके। पिपरिया के होटल व्यवसायी राजू मल्होत्रा ने बताया उनके होटल में करीब 100 सैलानी ठहरे थे। होटल संचालक मनीष शाह ने बताया 70 सैलानी उनके यहां रुके हैं। पिपरिया की अन्य होटलों में भी सैलानी ठहरे हैं। नागपुर से आए कैलाश बानखेड़े ने बताया पचमढ़ी में रूम नहीं मिला। इसलिए पिपरिया में रुके। यहीं से आना-जाना किया। रायपुर से आए राजेंद्र ठाकुर ने बताया पचमढ़ी में रूम किराया ज्यादा है। इसलिए पिपरिया में रुके पिपरिया में 800 से 1 हजार रुपए में उपलब्ध है। जबकि पचमढ़ी में 3 हजार से 4 हजार रुपए प्रति दिन के कमरे हैं। होटलों के अलावा जिप्सियों का किराया भी महंगा हो गया है।
रविवार को संख्या घटी
पचमढ़ी थाना प्रभारी चंद्रशेखर भगत ने बताया शुक्रवार और शनिवार की तुलना में रविवार को भीड़ घट गई। शुक्रवार को 8 हजार और रविवार को 6 हजार सैलानी थे। होटल व्यवसायी पंकज जायसवाल ने बताया रविवार को भीड़ कम होने से होटलों में कमरे उपलब्ध हो गए हैं। यूनियन बनाकर वर्ष भर का किराया निर्धारित करने की योजना है ताकि सैलानियों को असुविधा न हो।
शुक्रवार और शनिवार की तुलना में रविवार को भीड़ कम थी। जिसके कारण कई होटलों में 20 प्रतिशत कमरे खाली हो गए हैं। अब 30 और 31 दिसंबर को क्राउड बढ़ेगा। इन दो दिनों के लिए लोगों ने एडवांस बुकिंग भी करा रखी है। 2 जनवरी तक भीड़ रहेगी। किराया 1500 से 3 हजार रुपए के आसपास है। आला दर्जे की होटलों में टैरिफ महंगा है। कमल धूत, होटल संचालक, पचमढ़ी
hin_Deva hin_Deva hin_Deva mai_Deva hin_Deva hin_Deva hin_Deva hin_Deva